Mannvirkjastofnun ber að rannsaka slys og tjón á mannvirkjum , nánari lýsingu er að finna í byggingarreglugerð . Verði manntjón eða alvarleg hætta skapast vegna tjóns á mannvirki eða tjónið er til þess fallið að skapa hættu skal Mannvirkjastofnun rannsaka tjónið og orsakir þess , tilhögun byggingareftirlits og það hvernig að hönnun mannvirkis og byggingarframkvæmdum var staðið , sbr. 2.2.2 . gr. byggingarreglugerðar nr. 112 / 2012 og 54. gr. laga um mannvirki nr. 160 / 2010 . Einnig skal , ef við á , kanna hvernig staðið var að rekstri og viðhaldi . Sjá nánar í leiðbeiningum Mannvirkjastofnunar nr. 2.2.2 . Það er frumskilyrði fyrir rannsókn Mannvirkjastofnunar að tjón hafi orðið á mannvirki . Til viðbótar þarf síðan eitt af eftirfarandi skilyrðum að vera uppfyllt : Að manntjón hafi orðið eða alvarleg hætta hafi skapast eða tjónið var til þess fallið að skapa hættu . Í 2. mgr. 2.2.2 . gr byggingarreglugerðar er upptalning á tjónsatburðum sem byggingarfulltrúi skal tilkynna Mannvirkjastofnun um , enda hafi orðið tjón á mannvirki og framangreind skilyrði séu að öðru leyti uppfyllt : Ef maður ferst eða slasast alvarlega og orsök slyssins má rekja til aðstæðna innan mannvirkis eða við það . Eigandi mannvirkis sem verður fyrir tjóni sem uppfyllir ofangreind skilyrði skal tilkynna það til Mannvirkjastofnunar svo fljótt sem unnt er . Mannvirkjastofnun getur hafið rannsókn að eigin frumkvæði sé vanrækt að tilkynna um tjón . Um rannsóknir á tjóni vegna eldsvoða gilda ákvæði VII. kafla laga um brunavarnir .